INFOSYS
అంచనాలకు మించిన ఇన్ఫోసిస్‌
బెంగళూరు, జూలై 14: సాప్ట్‌వేర్‌ సేవలరంగంలో రెండో అతిపెద్ద కంపెనీ ఇన్ఫోసిస్‌ తన తొలిత్రైమాసికంలో మార్కెట్‌ అంచనాలను అధిగమించింది. మెగా ఆర్థికసేవల సంస్థలు, యూరోపియన్‌ కస్ట మర్లపరంగా ఎక్కువ ఐటివైపు ఖర్చుచేయడంతో కంపెనీకి రాబ డుల దిశగా మేలుజరిగింది. అలాగే పూర్తిసంవత్సరానికి రాబడు లు కూడా పెరిగే అవకాశం ఉందని అంచనావేస్తోంది. 2017-18 ఆర్థికసంవత్సరంలో ఇన్ఫోసిస్‌ 7.1 నుంచి 9.1శాతం మధ్యలో రాబడులు ఉంటాయని అంచనావేసింది. ఏప్రిల్‌లో కంపెనీ 6.1 శాతం నుంచి 8.1శాతంగా ఉంటాయని చెప్పిన ఇన్ఫోసిస్‌ స్థిర మైన నగదురాబడులు అంచనాలతో ఉంది. 6.5 నుంచి 8.5 శాతంగా ఉంటాయని అంచనా వేసింది.
జూన్‌త్రైమాసికంలో ఇన్ఫోసిస్‌ డాలర్‌ రాడులు 2.65 బిలియన్‌ డాలర్లుగా ఉన్నాయి. గత ఏడాది కంటే ఆరుశాతం పెరిగాయి. నికరలాభం 541 మిలి యన్‌ డాలర్లుగా ఉంది. గత ఏడాది ఇదేకాలంలో 511 మిలియన్‌ డాలర్లుగా ఉన్నట్లు కంపెనీ వివరించింది. త్రైమాసిక రాబడులు కూడా 3.2శాతం పెరిగాయి. ఇక రూపాయిల్లో చూస్తే రాబడులు 1.8శాతం పెరిగి 17,078 కోట్లకు పెరిగాయి. నికరలాభం కూడా 1.4శాతం పెరిగి 3483 కోట్లకు చేరాయి. మార్కెట్‌నిపుణుల అంచనాలను చూస్తే ఇన్ఫోసిస్‌ త్రైమాసిక రాబడులు 2.64 బిలి యన్‌ డాలర్లు లేదా 16,987కోట్ల రూపాయలుగా ఉంటాయని, నికరలాభం కూడా 531.94మిలియన్‌ డాలర్లు లేదా 3429.60 కోట్లుగా ఉంటుందని అంచనావేసారు.
టెలికాం రంగంనుంచి 8.8 శాతం ఆదాయం పెరిగిందని నగదు నిల్వలు కూడా 6.1 బిలియ న్‌ డాలర్లుగా ఉన్నట్లు కంపెనీ ప్రకటించింది. ట్రైనీలు కాకుండా ఉద్యోగుల వినియోగం 82 నుంచి 84శాతం వరకూ పెఇరగింది. బహుళరంగాలపై దృష్టితో కంపెనీ సంఘటిత పనితీరు తొలి త్రైమాసికాన్ని మెరుగుపరిచిందని సిఇఒ విశాల్‌సిక్కా అన్నారు. రాబడులవృద్ధి, మార్జిన్ల మెరుగుపడటం, ఆరోగ్యకరమైన నగదు సమీకరణ వంటివి వ్యాపార ఫలితాలను వృద్ధిచేసాయి. ప్రతి ఉద్యోగికి రాబడి కూడా పెరిగిందని, సేవలు, సాఫ్ట్‌వేర్‌రంగ పరం గా మరింత వృద్ధినిచూస్తామన్నారు. సృజనాత్మకత ఆధారిత వృద్ధి పై భవిష్యత్‌ పనితీరు ఉంటుందని సిఇఒ అన్నారు.
గత ఏడాది కంపెనీ పనితీరుపై అనేక సవాళ్లు ఎదుర్కొన్న విశాల్‌సిక్కాకు ఇన్ఫోసిస్‌ తొలిత్రైమాసిక ఫలితాలు కొంత ఊరటనిచ్చాయి. భారత్‌లోని 154 బిలియన్‌ డాలర్ల ఔట్‌సోర్సింగ్‌రంగం తీవ్ర అని శ్చితికి లోనైన తరుణంలో ఇన్ఫోసిస్‌కు మంచి ఫలితాలు రావడం కంపెనీకి మద్దతునిచ్చినట్లయింది. మార్కెట్‌ లీడర్‌ టిసిఎస్‌ ఓపక్క ఇన్వెస్టర్లను నిరాశపరిచిన తరుణంలో ఇన్ఫోసిస్‌ ఫలితాలు ఊరట నిచ్చాయి. తొలిత్రైమాసికంలోనే ఐటి కంపెనీల క్లయింట్లు ఐటి సేవల వృద్ధికి తమతమ బడ్జెట్‌లు కేటాయిస్తాయి.
అందువల్లనే ఈ త్రైమాసికం సహజంగానే ఐటికంపెనీలకుకీలకంగా ఉంటుంది. అదే ఇన్ఫీ లాభాలను పెంచిందని అంచనా. ఇన్ఫోసిస్‌ తన తాజా ఫలితాలను బట్టి మొత్తం సమస్యలన్నీ అధిగమించినట్లు భావించ లేమని నిపుణులుచెపుతున్నారు. ఒకదశలో కంపెనీ బోర్డు ప్రతిపాదిం చిన సిఇఒ, సిఒఒ జీతాలపట్ల వ్యవస్థాపకులు నారాయణమూర్తి సైతం అసంతృప్తిని వ్యక్తంచేసారు. కంపెనీ సుపరిపాలన ప్రమాణాలు ఆయనకు నచ్చలేదు. దీనిపైనే కంపెనీబోర్డు ఛైర్మన్‌ ఆర్‌.శేషసాయిని రాజీనామా చేయాల్సిందిగా కోరింది. ఏప్రిల్‌లో బోర్డు స్వతంత్ర డైరె క్టర్‌ రవివెంకటేషన్‌ కోఛైర
్మన్‌గా నియమితులయ్యారు. కంపెనీ ఇటీవలే అమెరికా కేంద్రంగా పనిచేస్తున్న ఉద్యోగి ఎరిన్‌గ్రీన్‌ దాఖలుచేసిన కేసుతో సతమతం అయింది. ఉద్యోగులు వివక్షకు గురవుతున్నారని ఆరోపించారు. అలాగే కంపెనీ సీనియర్‌ సందీప్‌ దాద్లాని వైదొలగడం కూడా కొంత ప్రభావం చూపించింది. ఇన్ఫోసిస్‌ షేర్లు 1.45శాతం పెరిగి 990.50 రూపాయలుగా బిఎస్‌ఇ ట్రేడింగ్‌లో కొనసాగాయి.